[{"text_idx": "#000000", "text": "Roedd hi\u2019n ddechrau rhwystredig i\u2019r tymor i\u2019r ddau glwb newydd, a bydd Y Barri a Bae Colwyn yn mynd benben ddydd Sadwrn yn y gobaith o gael ennill eu pwyntiau cyntaf ers eu dyrchafiad."}, {"text_idx": "#000002", "text": "Cafodd Caernarfon y dechrau delfrydol i\u2019w tymor newydd gyda buddugoliaeth gyfforddus oddi cartref ym Mae Colwyn (Bae 0-4 Cfon)."}, {"text_idx": "#000005", "text": "Roedd yna ambell i bwynt positif i di\u0302m Chris Hughes, a\u2019r mwyaf o rheiny oedd go\u0302l hwyr Jason Oswell, gyda enillydd Esgid Aur 2016/17 yn sgorio\u2019r go\u0302l gynta\u2019n y gynghrair ers 2017."}, {"text_idx": "#000006", "text": "Er y golled y penwythnos diwethaf bydd Y Drenewydd yn hyderus gan eu bod wedi ennill pob un o\u2019u wyth ge\u0302m ddiwethaf yn erbyn Caernarfon, ac heb golli ar yr Oval ers Mawrth 2020."}, {"text_idx": "#000008", "text": "Mae Cei Connah yn dechrau\u2019r penwythnos wrth waelod y tabl ar o\u0302l ildio chwech yn erbyn Y Seintiau Newydd nos Wener diwethaf."}, {"text_idx": "#000009", "text": "Roedd y Nomadiaid wedi mynd ar y blaen ddwywaith yn Neuadd y Parc, ond dangosodd y pencampwyr eu dannedd yn yr ail hanner i ennill 6-2 a gosod eu marc yn gynnar yn y tymor."}, {"text_idx": "#000010", "text": "Bu Aberystwyth yn agos i syrthio o\u2019r uwch gynghrair y tymor diwethaf, ac fe ddechreuodd y tymor newydd gyda colled gartref yn erbyn Met Caerdydd."}, {"text_idx": "#000012", "text": "Enillodd Aberystwyth o 2-1 gartref yn erbyn Cei Connah fis Medi diwethaf, ond honno yw eu hunig buddugoliaeth mewn 13 ge\u0302m yn erbyn y Nomadiaid, ac Hydref 2015 oedd y tro diwethaf i\u2019r Gwyrdd a\u2019r Duon ennill oddi cartref yn erbyn Cei Connah."}, {"text_idx": "#000013", "text": "Bydd hi\u2019n noson nodedig i\u2019r Nomadiaid wrth iddyn nhw gynnal ge\u0302m yng Nghae y Castell am y tro cyntaf ers gadael eu cartref blaenorol, Stadiwm Glannau Dyfrdwy."}, {"text_idx": "#000015", "text": "Chris Venables oedd yr arwr i Ben-y-bont brynhawn Sadwrn, yn sgorio dwy go\u0302l i\u2019w glwb newydd yn eu buddugoliaeth o 3-1 oddi cartref yn Y Drenewydd."}, {"text_idx": "#000017", "text": "Mae\u2019r ddau glwb wedi cael blas ar be\u0302l-droed Ewropeaidd dros yr haf, a dyna fydd y nod unwaith eto\u2019r tymor hwn."}, {"text_idx": "#000018", "text": "Hwlffordd oedd yn fuddugol yn y ge\u0302m gystadleuol ddiwethaf rhwng y timau ym mis Rhagfyr (Hwl 2-1 Pen), ond dyna\u2019r unig dro mewn chwe ge\u0302m i\u2019r Adar Gleision guro Pen-y-bont yn yr uwch gynghrair."}, {"text_idx": "#000021", "text": "Er i\u2019r sgoriwr Eliot Evans gael ei anfon o\u2019r maes am y tro cyntaf yn y Cymru Premier JD, fe lwyddodd y myfyrwyr i ddal eu gafael a cipio\u2019r fuddugoliaeth ar Goedlan y Parc."}, {"text_idx": "#000022", "text": "Bu rhaid i\u2019r Bala aros 92 munud cyn i\u2019r eilydd Iwan Roberts rwydo yn ei ge\u0302m gyntaf yn y gynghrair i sicrhau triphwynt mewn ge\u0302m galed yn erbyn Y Barri."}, {"text_idx": "#000023", "text": "Fe wnaeth y clybiau yma gyfarfod ar bump achlysur y tymor diwethaf ac roedd y record benben yn hafal (Met ennill 2, Bala ennill 2, cyfartal 1), ond dyw\u2019r Bala heb ennill ar Gampws Cyncoed ers Rhagfyr 2017."}, {"text_idx": "#000025", "text": "Ar o\u0302l ge\u0302m gyfartal yn Hwlffordd ar y penwythnos agoriadol, bydd Pontypridd yn croesawu\u2019r pencampwyr i\u2019r Rhondda brynhawn Sadwrn."}, {"text_idx": "#000027", "text": "Dechreuodd Declan McManus yr ymgyrch fel y gorffennodd yr un ddiwethaf gan sgorio ddwywaith a chreu un go\u0302l wrth i\u2019r Albanwr anelu am ei drydedd Esgid Aur yn olynol."}, {"text_idx": "#000030", "text": "Roedd hi\u2019n brynhawn rhwystredig i\u2019r Barri ym Maes Tegid y penwythnos diwethaf gyda\u2019r capten Kayne McLaggon yn cael ei hel o\u2019r maes cyn i\u2019r Bala rwydo\u2019n hwyr i ennill y ge\u0302m."}, {"text_idx": "#000031", "text": "Nid y dechrau fyddai\u2019r rheolwr newydd Steve Jenkins wedi dymuno ei gael, ond ni fydd wedi di-galoni gormod yn ei ge\u0302m gyntaf wrth y llyw i\u2019r Dreigiau."}, {"text_idx": "#000032", "text": "Roedd hi\u2019n fedydd ta\u0302n go iawn i Fae Colwyn wrth iddyn nhw golli 4-0 gartref yn erbyn Caernarfon, a bydd Steve Evans yn disgwyl ymateb gan ei chwaraewyr ddydd Sadwrn."}, {"text_idx": "#000033", "text": "Ar nodyn cadarnhaol, roedd yna 1,411 yn y dorf ar Ffordd Llanelian ar gyfer ge\u0302m gyntaf Bae Colwyn yn y Cymru Premier JD, ac mae disgwyl y bydd swm uchel eto yn heidio i Barc Jenner y penwythnos yma."}, {"text_idx": "#000034", "text": "Ac mi ddylai hi fod yn ge\u0302m fwy cystadleuol na\u2019r un ddiwethaf rhwng y timau \u2018no\u0302l ym mis Ebrill pan orffennodd hi\u2019n 6-0 i\u2019r Barri yn rownd derfynol Cwpan Gwasanaethau Gwaed Cymru ar Barc Latham (cwpan yr ail haen)."}, {"text_idx": "#000035", "text": "Chwaraeodd y Bae eu ti\u0302m ieuenctid yn y ge\u0302m honno yn dilyn dryswch ynglyn a\u0302 dyddiad y ge\u0302m, ond serch hynny bydd y Gwylanod yn edrych ymlaen i gael talu\u2019r pwyth yn o\u0302l."}, {"text_idx": "#000036", "text": "Bydd uchafbwyntiau\u2019r gemau ar gael ar wefannau cymdeithasol Sgorio a bydd y gorau o gemau\u2019r penwythnos i\u2019w gweld ar S4C nos Lun am 9:35."}]